אוגוסט פון וסרמן

אוגוסט פאול פון וסרמן (בגרמנית: August Paul von Wassermann, 21 בפברואר 1866 בבמברג - 16 במרץ 1925) היה רופא ומיקרוביולוג גרמני ממוצא יהודי, ידוע בין השאר בתרומתו לאבחון הסרולוגי של מחלת העגבת.

חייו 
אוגוסט פון וסרמן נולד כבן השני של הבנקאי החצר הבווארית, אנג'לו פון וסרמן, הוא למד רפואה באוניברסיטאות ארלנגן ושטרסבורג בשנים 1889-1884. אחרי הסמכתו כרופא, החל משנת 1890 התחיל לעבוד עם רוברט קוך במכון למחלות זיהומיות בבית החולים "שאריטה" בברלין. התמנה שם כרופא בכיר ומאוחר יותר כיורש של לודוויג בריגר (1919-1849) כרופא ראשי של המחלקה הקלינית של המכון. בשנת 1906 הוטל עליו לנהל את המחלקה לטיפול נסיוני ולחקר הנסיוב. 

וסרמן פיתח יחד עם אלברט נייסר וקארל ברוק מבחן פיקסציה של ה"משלים" ששימש לאבחון סרולוגי של העגבת, שנה בלבד אחרי שזוהה גורם המחלה. מבחן זה איפשר אבחונה המוקדם של העגבת, למרות התמונה הקלינית הבלתי ספציפית שלה, ובאופן זה סייע במניעת הפצתה.
המבחן וסרמן גילה שמחלת "השיתוק הכללי המתקדם" הוא הפרעה מוחית שנגרמת על ידי העגבת  שלא טופלה. 
מבחן וסרמן או בורדה-וסרמן נשאר זמן רב כלי יסודי לאבחון העגבת ומניעתו אך הוחלף עם הזמן בחלופות מודרניות יותר. 

החל משנת 1913 ועד יום מותו וסרמן היה מנהל מכון הקייזר וילהלם לטיפול נסיוני בברלין-דאהלם. וסרמן היה נשוי לאליס פון טאוסיג, בתו של תאודור פון טאוסיג, ולזוג נולדו שני ילדים.

וסרמן היה הזוכה הראשון לפרס ארונסון בשנת 1921.

קישורים חיצוניים

 ביוגרפיה באתר Who named it
 
 

רופאים יהודים גרמנים
מיקרוביולוגים גרמנים
מיקרוביולוגים יהודים
בקטריולוגים גרמנים
בקטריולוגים יהודים
גרמנים שנולדו ב-1866
גרמנים שנפטרו ב-1925